তবে তাদের এই গুণাবলিকে অখ্রিস্টীয় বা বর্বরতার চিহ্ন বলে যতটা না গণ্য করা হয়েছিল, তার চেয়ে বেশি গণ্য করা হয়েছিল দুর্বলতা হিসেবে। একজন ন্যায়পরায়ণ ইউরোপিয়ান হিসেবে কলম্বাসের দৃঢ়বিশ্বাস জন্মেছিল, এইসব লোকজনকে চাষাবাদ ও অন্যান্য আবশ্যকীয় কাজকর্মে এমনভাবে লাগানো উচিত, যাতে তারা ‘ইউরোপীয় জীবনপ্রণালীতে’ অভ্যস্ত হয়ে উঠতে পারে। সেই থেকে পরের ৪ শ’ বছর লাখ কোটি ইউরোপীয় শ্বেতাঙ্গ এবং তাদের বংশধররা হাজারো রকম চেষ্টা করেছে নব্য আবিষ্কৃত এই ভূ-ভাগের জনগোষ্ঠীর ঘাড়ে নিজেদের জীবনাচার চাপিয়ে দিতে।